इसी प्रकार कार्डिनल सोदानो ने कहा कि दूसरे पाठ में सन्त पौल हमें आमंत्रित करते हैं कि हम जीवन की कठिनाइयों के आगे हतोत्साहित नहीं होवें क्योंकि प्रभु सदैव हमारे साथ हैं। कुरिन्थियों के नाम दूसरे पत्र में सन्त पौल लिखते हैं कि दृढ़ विश्वास के कारण, “हम हिम्मत नहीं हारते। हमारे शरीर की शक्ति भले ही क्षीण होती जा रही हो, किन्तु हमारे आभ्यन्तर में दिन-प्रतिदिन नये जीवन का संचार होता है।”